# דף מקורות (13) – השלמות ברכת המזון וזימון (קצא-קצח)

(שמות תש"ף)

## ברכת הפועלים

### בבלי ברכות טז ע"א

והתניא: הפועלים שהיו עושים מלאכה אצל בעל - הבית קורין קריאת שמע ומתפללין, ואוכלין פתן ואין מברכים לפניה, אבל מברכין לאחריה שתים, כיצד - ברכה ראשונה כתקונה, שניה - פותח בברכת הארץ וכוללין בונה ירושלים בברכת הארץ; במה דברים אמורים - בעושין בשכרן, אבל עושין בסעודתן או שהיה בעל הבית מיסב עמהן - מברכין כתיקונה.

### תוספות ברכות דף טז ע"א

וחותם בברכת הארץ - אף על גב דמדאורייתא הם. יש כח ביד חכמים לעקור דבר מן התורה הואיל וטרודים במלאכת בעל הבית.

### בית יוסף אורח חיים סימן קצא

ולי אין צורך לזה דאין מנין ברכות שאחר המזון מן התורה וכדמשמע מדברי הרמב"ם בספר המצות שלו שכתב והמצוה י"ט שצונו לברכו אחר האכילה ולא הזכיר מנין הברכות ולדעתו אף על גב דדריש להו בגמרא (ברכות מח:) מקראי אסמכתא בעלמא נינהו.

### שולחן ערוך אורח חיים קצא, ב

והאידנא לעולם מברכים כל ארבע ברכות, שאין דרך בני אדם עכשיו להקפיד בכך, ומסתמא אדעתא דהכי שוכרים פועלים שיברכו כל ארבע ברכות כתקנם.

### שו"ת יביע אומר חלק ב - אורח חיים סימן יב ד"ה (ח) והנה

...**והב"ח** שם הביא ד' הב"י, וכ' שלדעת שאר הפוסקים מנין ג' ברכות מה"ת הם, וכמ"ש התוס'. ע"ש. ולכאורה נ"מ בזה **לע"ד** שאם מנין הברכות מה"ת אין בר' מעין ג' פוטרת במקום בהמ"ז. וכמ"ש הב"ח (סי' קסח) בפשיטות... וע' **במג"א** (סי' קסח ס"ק יח) שהביא ד' הב"ח שם, דאין ברכת מעין ג' פוטרת במקום בהמ"ז. ע"ש. ואזיל לטעמיה במג"א (ס"ס קצד), שכ' להוכיח דמנין הברכות מה"ת, מד' הטוש"ע שם דס"ל ששלשת הברכות מעכבות זא"ז. ואי ס"ד שמה"ת די בברכת הזן, א"כ לימא בר' הזן בלחוד, ואטו בשביל שאינו יודע בר' דרבנן לא יאמר דאורייתא. ע"ש. **והגרע"א** בחי' (סי' קצא) כ' לדחות, שי"ל דודאי בברכת הזן אינו יוצא, שצריך להזכיר גם ברכת הארץ ובונה ירושלים, אבל מ"מ מדאו' יכול לכלול כולם בברכה מעין שלש ויוצא בה י"ח. ע"כ. ובאמת שגם **המג"א** (בסי' קצא) מסיים, דמאי דדרשינן מקרא שיברך על שלשתן, אינו ר"ל שיחתום בכל א' בברכה, אלא מדאו' די כשיברך על שלשתן ברכה א', ורבנן תקנו לחתום בכל א' ובפועלים הקילו. ע"כ... ומיהו לקושטא דמילתא תסגי לן בהזכרת מעין שלש לצאת י"ח מה"ת, וכד' האחרונים הנ"ל. וכן מצאתי עוד **להגר"ז בש"ע** (סי' קסח סי"ב)... וכ"כ בס' **ערוך השלחן** (סי' קסח ס"ק כג)... וע' **במנחת חינוך** (מצוה תל), דמה"ת אף ברכה א' כנוסחתה בשו"מ =בשם ומלכות= א"צ, ורק יאמר איזה דברים, כפי צחות לשונו וכו'. ע"ש. ודו"ק.

###  שו"ת יביע אומר חלק ב - אורח חיים סימן יב ד"ה (ח) והנה

(ח) והנה בברכות (טז) תניא, הפועלים שהיו עושין מלאכה אצל בעה"ב, קוראים ק"ש ומתפללין, ואוכלין פתן ואין מברכין לפניה, אבל מברכין לאחריה שתים, כיצד ברכה ראשונה כתיקונה, שניה פותח בברכת הארץ וכוללין בונה ירושלים בברכת הארץ. וכ' **התוס'**, וחותם בברכת הארץ, אף על גב דמדאורייתא הם, יש כח ביד חכמים לעקור דבר מן התורה, הואיל וטרודין במלאכת בעה"ב. **עכ"ל**. (וכ"כ בתוס' ר"י החסיד ובתוס' הרא"ש שם). וכ' ע"ז **מרן הב"י** /או"ח/ (סי' קצא), ולי אין צורך בזה שאין מנין הברכות שאחר המזון מן התורה, וכדמשמע מד' הרמב"ם בס' המצות שלו שכ', והמצוה הי"ט שציונו לברכו אחר האכילה, ולא הזכיר מנין הברכות. ולדעתו אף ע"ג דדריש להו בגמרא מקראי אסמכתא בעלמא נינהו. **עכ"ל**. **והב"ח** שם הביא ד' הב"י, וכ' שלדעת שאר הפוסקים מנין ג' ברכות מה"ת הם, וכמ"ש התוס'. ע"ש.

ולכאורה נ"מ בזה **לע"ד**. שאם מנין הברכות מה"ת אין בר' מעין ג' פוטרת במקום בהמ"ז. וכמ"ש הב"ח (סי' קסח) בפשיטות. והיינו משום דאזיל לשטתיה (בסי' קצא) דמנין הברכות מה"ת. אבל אם המנין רק מדרבנן י"ל דשפיר פוטרת. וכמש"כ לעיל בדעת מרן הב"י (סי' קסח). ולשטתיה (בסי' קצא) דמנין הברכות מדרבנן.

וע' **במג"א** (סי' קסח ס"ק יח) שהביא ד' הב"ח שם, דאין ברכת מעין ג' פוטרת במקום בהמ"ז. ע"ש. ואזיל לטעמיה במג"א (ס"ס קצד), שכ' להוכיח דמנין הברכות מה"ת, מד' הטוש"ע שם דס"ל ששלשת הברכות מעכבות זא"ז. ואי ס"ד שמה"ת די בברכת הזן, א"כ לימא בר' הזן בלחוד, ואטו בשביל שאינו יודע בר' דרבנן לא יאמר דאורייתא. ע"ש. **והגרע"א** בחי' (סי' קצא) כ' לדחות, שי"ל דודאי בברכת הזן אינו יוצא, שצריך להזכיר גם ברכת הארץ ובונה ירושלים, אבל מ"מ מדאו' יכול לכלול כולם בברכה מעין שלש ויוצא בה י"ח. ע"כ. ובאמת שגם **המג"א** (בסי' קצא) מסיים, דמאי דדרשינן מקרא שיברך על שלשתן, אינו ר"ל שיחתום בכל א' בברכה, אלא מדאו' די כשיברך על שלשתן ברכה א', ורבנן תקנו לחתום בכל א' ובפועלים הקילו. ע"כ.

וממילא (בסי' קצד) שאין יודע רק בר' הזן, אינו יוצא י"ח אף מה"ת ומש"ה מעכבות זא"ז. וכן ראיתי **בשו"ת ערוגת הבושם** (חאו"ח סימן לה) שכתב לתרץ קושית המג"א על הב"י ע"פ האמור. ול"ז שר שקדמו הגרע"א. וכ"כ עוד **בס' מגן גבורים** (סי' קצא).

ומיהו ד' **מרן ב"י** אינם מוכיחים כן, ממ"ש דקראי אסמכתא בעלמא נינהו. ואם איתא טפי הול"ל דקראי אתו להזכיר מעין שלש ברכות, ולעולם אין צורך בחתימת ברכות לכל א' בפ"ע. א"ו דלמרן סגי בברכת הזן דוקא. ומש"ה שפיר מוכיח המג"א דלא כהב"י בזה. וכן מצאתי במעדני יום טוב (ספ"ק דברכות, אות נ), ובלח"מ (רפ"ב מה' ברכות) שהבינו כן בד' מרן הב"י. ע"ש.

ומיהו לקושטא דמילתא תסגי לן בהזכרת מעין שלש לצאת י"ח מה"ת, וכד' האחרונים הנ"ל. וכן מצאתי עוד **להגר"ז בש"ע** (סי' קסח סי"ב) שכ', שאף אם אכל (מן הפבכ"ס) =הפת באה בכיסנין= כדי שביעה, כשמב' מעין שלש אין בו ספק של תורה, שהרי מה"ת די לעולם בברכה א' מעין שלש וכו'. **ע"ש**. וכ"כ עוד הגר"ז (בסי' קצא) שמנין הבר' אינו מה"ת, כי בברכה אחת שכולל בה מעין שלשתן יוצא י"ח מה"ת. ע"ש. וכ"כ בס' **ערוך השלחן** (סי' קסח ס"ק כג). ע"ש. וע' **במאמר מרדכי** (ר"ס קפז, ור"ס קצא, וס"ס קצד). ובשו"ת תפארת אדם (סי' ד). וע' **במנחת חינוך** (מצוה תל), דמה"ת אף ברכה א' כנוסחתה בשו"מ =בשם ומלכות= א"צ, ורק יאמר איזה דברים, כפי צחות לשונו וכו'. ע"ש. ודו"ק.

### תלמוד ירושלמי (וילנא) מסכת ברכות פרק ב הלכה ה

תני הפועלין שהיו עושין מלאכה אצל בעל הבית הרי אילו מברכין ברכה ראשונה וכוללין של ירושלים ושל ארץ וחותמין בשל ארץ אבל אם היו עושין עמו בסעודן או שהיה בעל הבית אוכל עמהן הרי אילו מברכין ד' ברכות. א"ר מנא זאת אומרת שאסור לעשות מלאכה בשעה שיברך. דלכן מה אנן אמרין יעשה מלאכה ויברך.

## הזימון

### ערוך השולחן אורח חיים הלכות ברכת המזון סימן קצב

שנו חכמים במשנה [מ"ה.] שלשה שאכלו כאחד חייבין לזמן כלומר לברך ביחד ולהוסיף עוד ברכה והיינו ברכת זימון וילפינן זה מקרא [דברים ח, י] דוברכת את ה' אלהיך זו ברכת זימון [מ"ח:] וכתיב [תהלים לד, ד'] גדלו לה' אתי ונרוממה שמו יחדיו כלומר שזהו כשיש ג' דאחד אומר לשנים גדלו לה' אתי [גמ'] ... ולא תקנו בברכת זימון שם ומלכות מפני שאינה ברכה קבועה דאחד או שנים פטורים ממנה... ואע"ג דכל ברכה שאין בה שם ומלכות אינה ברכה... ברכת זימון שאני שהרי היא הכנה והזמנה לכמה ברכות ולכן קוראין אותה ברכת זימון ולכן הוה כאלו גם בה יש שם ומלכות וזהו שאומרים בברכת זימון נברך שאכלנו משלו כלומר נברך בשם ומלכות אע"ג דעיקר הכוונה הוא שיענו ברוך שאכלנו משלו מ"מ גם זה נכלל בה [כנלע"ד]:

### שולחן ערוך אורח חיים קצב, א

היו המסובין ג', חייבים בזימון שאומר אחד מהם: נברך שאכלנו משלו, והם עונים ואומרים: ברוך שאכלנו משלו ובטובו חיינו, והוא חוזר ואומר: ברוך שאכלנו משלו ובטובו חיינו בא"י אמ"ה הזן את העולם וכו'...

### משנה ברורה קצב ס"ק א

דהיינו שחייבין להזדמן ולצרף ברכתם בלשון רבים דהיינו שאחד יאמר נברך שאכלנו וכו' ואסמכו רבנן אקרא דכתיב גדלו לה' אתי ונרוממה שמו דמשמע שאחד יאמר לשנים גדלו א"נ ממאי דכתיב כי שם ה' אקרא הבו גודל לאלהינו.

### ביאור הגר"א אורח חיים סימן קצה סעיף ג

ובשאר כו'. ...אבל עיקר ברכת זימון שיהא כולם שומעין כל בהמ"ז כמ"ש בכמה מקומות...:

## זימון בשלושה במקום שיש עשרה

### תלמוד בבלי מסכת ברכות דף נ עמוד א

 אמר רבא: כי אכלינן רפתא בי ריש גלותא מברכינן שלשה שלשה. וליברכו עשרה עשרה! - שמע ריש גלותא ואיקפד. - וניפקו בברכתא דריש גלותא! - איידי דאוושו כולי עלמא לא שמעי. אמר רבה תוספאה: הני שלשה דכרכי רפתא בהדי הדדי, וקדים חד מינייהו ובריך לדעתיה, אינון נפקין בזמון דידיה, איהו לא נפיק בזמון דידהו, לפי שאין זמון למפרע.

### רש"י מסכת ברכות דף נ עמוד א

מברכינן תלתא תלתא - ריש גלותא מאריך בסעודתו, ואנן כל שלשה ושלשה שגמרו סעודתן מזמנין בקול נמוך, ויושבין אחר הברכה עד שגמר ריש גלותא ויזמנו הוא והיושבין אצלו בקול רם, ולקמן פריך: וניפקו בברכה דריש גלותא.

שמע ריש גלותא - אם היו מזמנין עשרה עשרה היה צריך המברך להגביה קולו, וישמע ריש גלותא ויחרה לו שאנו עושין חבורה לעצמנו בפרהסיא, אף על גב דמפקי נפשייהו מידי זמון של הזכרת השם, וכי הדר מזמן ריש גלותא בהזכרת השם לאו אינהו נפקי ביה, כדאמר רבה תוספאה דאין זמון למפרע - אפילו הכי ניחא להו בהכי, משום דאוושי כולי עלמא, שהיו שם מסובין רבים ואין קול המברך נשמע.

### ערוך השולחן אורח חיים סימן קצג סעיף ט

וממה שנתבאר נ"ל דבסעודות גדולות ששוהין בה הרבה שעות ויש מן היחידים שקשה עליהם הישיבה ורוצים לילך מהסעודה וא"א להם לאסוף עשרה מהמסובין לברך שיכולים לברך בג' וק"ו הוא מהדין הקודם שבשביל קפידת הבעה"ב פטרום מזה כ"ש בכאן שאין יכולים כלל לברך בעשרה ואנוסים הם לברך בפחות מעשרה [ודין זה מקורו מברכות נ'. מהך דר"ג ומשמע לי מרש"י שם ד"ה מברכינן דדווקא כשרוצים לישב עד אחר גמר הסעודה הוצרך הש"ס לחפש טעמים אבל כשרוצים לילך מקודם א"צ לכל זה ע"ש ודו"ק] [וכ"כ הט"ז בסי' ר' ע"ש]:

### רמ"א קצג, ג

המנהג שלא לזמן בבית עובד כוכבים, ונראה לי הטעם משום דלא יוכלו לקבוע עצמן בבית עובד כוכבים, משום יראת העובד כוכבים והוי כאלו אכלו בלא קבע.

### שו"ת אגרות משה אורח חיים חלק א סימן נו

אבל לע"ד יש עצה קלה דאלו הרוצים שלא לחכות עד גמר הסעודה וז' ברכות יאמרו בפירוש קודם שישבו לאכול שאין מתכוונים להצטרף לקביעות עם שאר המסובין, שאז אף שיושבין בשלחן אחד לא מתחייב בזימון. וראיה לזה מרמ"א /או"ח/ סי' קצ"ג סעי' ג' שכתב בטעם המנהג שלא לזמן בבית עכו"ם דאף שקבעו לאכול הוי כאילו אכלו בלא קבע דכיון שיש לחוש ולירא כשישנו בנוסח הברכה ולא יאמרו הרחמן יברך בעה"ב לכן מתחלה לא קבעו עצמן רק לברך כל אחד לבדו, אלמא דלא מהני קביעות אכילה אלא בסתם שהוא גם לברך ביחד אבל כשפירשו שאין קביעותן לענין הברכה לברך יחד אלא כל אחד לבדו לא מחייב קביעות כזה בזימון. ועיין במג"א /או"ח/ סי' תקנ"ב סק"ט שמוכיח מדין זה דרמ"א דאף באכלו שלשה ביחד בקביעות סעודה המפסקת לא יזמנו מטעם דלא חשיב קביעות משום דאין דעתם לקבוע כהא דרמ"א סי' קצ"ג...

איברא דלא ידוע לי בעניותי מקור להרמ"א מהגמ' דאולי סגי בקביעות אכילה לבד ולא יועיל מה שיפרשו שאין רוצים להצטרף לברך יחד... ובעצם לפ"ז הא יש לפרש בהא דרבא דאצל ריש גלותא ברכו ג' ג' אינו שהותר להם ליחלק אף שנאסרו משום כבוד הריש גלותא, אלא שבשביל שיקפיד פירשו מתחלה שלא לקבוע לברך יחד אלא כל אחד בפ"ע. וא"כ אפשר שזהו מקור הרמ"אשו"ת אגרות משה אורח חיים חלק א סימן נו

אבל לע"ד יש עצה קלה דאלו הרוצים שלא לחכות עד גמר הסעודה וז' ברכות יאמרו בפירוש קודם שישבו לאכול שאין מתכוונים להצטרף לקביעות עם שאר המסובין, שאז אף שיושבין בשלחן אחד לא מתחייב בזימון. וראיה לזה מרמ"א /או"ח/ סי' קצ"ג סעי' ג' שכתב בטעם המנהג שלא לזמן בבית עכו"ם דאף שקבעו לאכול הוי כאילו אכלו בלא קבע דכיון שיש לחוש ולירא כשישנו בנוסח הברכה ולא יאמרו הרחמן יברך בעה"ב לכן מתחלה לא קבעו עצמן רק לברך כל אחד לבדו, אלמא דלא מהני קביעות אכילה אלא בסתם שהוא גם לברך ביחד אבל כשפירשו שאין קביעותן לענין הברכה לברך יחד אלא כל אחד לבדו לא מחייב קביעות כזה בזימון. ועיין במג"א /או"ח/ סי' תקנ"ב סק"ט שמוכיח מדין זה דרמ"א דאף באכלו שלשה ביחד בקביעות סעודה המפסקת לא יזמנו מטעם דלא חשיב קביעות משום דאין דעתם לקבוע כהא דרמ"א סי' קצ"ג, וכוונתו משום דמוכח מרמ"א שלא סגי בקביעות האכילה יחד לבד אלא שצריך שתהיה קביעותם גם ע"מ לברך יחד אך בסתמא הוא כנקבעו גם לברך יחד כיון שיש מצות זימון וגם מעלת ברוב עם אבל כשיש טעם שלא יהיו רוצים לקבוע לברך יחד כמו בבית העכו"ם שיש יראת העכו"ם אמרינן אדרבה דמסתמא הוא כלא קבעו עצמן לברך יחד אלא לברך כל אחד לעצמו, לכן גם בערב תשעה באב כיון דיותר טוב שלא לזמן לברך יחד הוי אף בנקבעו לאכול יחד שהוא רק לברך כל אחד בעצמו.

...

איברא דלא ידוע לי בעניותי מקור להרמ"א מהגמ' דאולי סגי בקביעות אכילה לבד ולא יועיל מה שיפרשו שאין רוצים להצטרף לברך יחד. ואולי הוא מסברא דכמו שמועיל כוונה להצטרף אף שהם בעצם ב' חבורות שדין זה הוא בירושלמי דצריך שנכנסו מתחלה ע"ד להצטרף והובא ברא"ש סי' ל' לכן מסתבר לרמ"א דמועיל כוונה גם להיפוך דאף שהם בשלחן אחד אם נתכוונו בפירוש שלא להצטרף לא יצטרפו. ובעצם לפ"ז הא יש לפרש בהא דרבא דאצל ריש גלותא ברכו ג' ג' אינו שהותר להם ליחלק אף שנאסרו משום כבוד הריש גלותא, אלא שבשביל שיקפיד פירשו מתחלה שלא לקבוע לברך יחד אלא כל אחד בפ"ע. וא"כ אפשר שזהו מקור הרמ"א. אבל א"כ יקשה דהא המג"א סובר כהרמ"א ולמה כתב בסק"ו דהטעם משום זילותא דר"ג וגדול כבוד הבריות ולכן משמע שאף שנתחייבו בזימון דעשרה סובר שבשביל כבוד ר"ג מותרין להתחלק, וא"כ ליכא ראיה מזה להרמ"א. עכ"פ הרמ"א והמג"א סברי כן, ויש לסמוך ע"ז למעשה לע"ד כשיש לו צורך והכרח לצאת מחמת שמאחרין טובא והוא צריך להשכים.

## זימון כשאוכלים בדרך

### שולחן ערוך אורח חיים קצג, ג

אם היו רוכבים, ואמרו: נאכל, אף ע"פ שכל אחד אוכל מככרו ולא ירדו מהבהמות, מצטרפין כיון שעמדו במקום אחד; אבל אם היו הולכים ואוכלים, לא; ואם היו אוכלים בשדה מפוזרים ומפורדים, אף על פי שאוכלים כולם בשעה אחת ומככר אחד, כיון שלא קבעו מקום לאכול אינם מצטרפין.

### משנה ברורה סימן קסז ס"ק סב

(סב) והולכים לא - פירוש לא מהני אמירה שאמרו מתחלה נאכל דהליכה מבטל הקביעות. ואם יושבים בעגלה אחת ואמרו נאכל כאן ואוכלין יחד מסתפק המ"א דאפשר דמצטרפי דאע"ג דבעלמא נוסע בעגלה כמהלך דמי מ"מ כיון שעכ"פ כולם יושבים באגודה אחת י"ל דמצטרפין וכן נוטה דעת הא"ר להקל ובספינה פשוט אף להמ"א להקל דמצטרפי דקביעות גמור הוא. כתבו האחרונים דשמש המשמש בסעודה יוצא בברכת המוציא אם שומע ומתכוין לצאת אע"פ שהולך ובא תדיר ואינו קבוע אצל השלחן מפני שדרך אכילתו בכך:

למעשה ישנם שלושה מצבים:

* מקום קבע – חובה לזמן.
* אין קבע אבל אוכלים ביחד – רשות לזמן.
* אין קשר בין האוכלים (לדוגמא מסעדה) – אין לזמן.

ביצחק יקרא: בישיבות יש חובה לזמן בסעודת שבת, ורשות לזמן בשאר השבוע

## זימון וברכה על איסור

### משנה ברכות פ"ז א

שלשה שאכלו כאחת חייבין לזמן. אכל דמאי, ומעשר ראשון שנטלה תרומתו, מעשר שני והקדש שנפדו, והשמש שאכל כזית, והכותי - מזמנין עליו. אכל טבל, ומעשר ראשון שלא נטלה תרומתו, ומעשר שני והקדש שלא נפדו, והשמש שאכל פחות מכזית, והנכרי - אין מזמנין עליו.

### רמב"ם ברכות פ"א יט-כ

(יט) כל האוכל דבר האסור בין בזדון בין בשגגה אינו מברך עליו לא בתחלה ולא בסוף, כיצד הרי שאכל טבל של דבריהם או שאכל מעשר ראשון שלא נטלו תרומותיו או מעשר שני והקדש שלא נפדו כהלכתן אינו מברך, ואין צריך לומר אם אכל נבלות וטרפות או שתה יין נסך וכיוצא בו.

### ראב"ד שם

כל האוכל דבר האסור כו' עד לא בתחלה ולא בסוף עד סוף הפרק. כתב הראב"ד ז"ל /א"א/ טעה בזה טעות גדולה שלא אמרו שאין מברכין אלא שאין מזמנין עליהם לומר שאין להם חשיבות קביעות הואיל ואוכלין דבר האסור והוא כעין אכילת פירות שאין להם קבע לזימון אבל ברכה תחלה וסוף למה לא יברכו הואיל ונהנו עכ"ל.

### שולחן ערוך אורח חיים הלכות בציעת הפת, סעודה, וברכת המזון סימן קצו

סעיף א

 אכל דבר איסור, אף על פי שאינו אסור אלא מדרבנן, אין מזמנין עליו ואין מברכין עליו לא בתחלה ולא בסוף.

סעיף ב

אם אכל דבר איסור במקום סכנה, מברכים עליו.

### ערוך השולחן אורח חיים סימן קצו סעיף ג

...ונ"ל דאם אכל לחם עם בשר של איסור גם הרמב"ם מודה שיברך על הלחם תחלה וסוף דבלחם אין איסור ולמה לא יברך עליו:

### משנה ברורה סימן קצו ס"ק ה

דבר איסור - ואפי' אכל איסור דאורייתא במקום סכנה כגון מפני חולי והטעם דכיון דסכנה הוא התירא קאכיל ואדרבה מצוה קעביד להציל נפשו וכדכתיב וחי בהם ואחז"ל וחי בהם ולא שימות בהם:

* באיסור שנאכל בשוגג – לדעת **הט"ז** מברך כמו במקרה שאכל איסור משום סכנה, וכן הביא **המשנ"ב** (קצו, ס"ק ד) אולם ב**ערוך השלחן** (שם, ד) חלק עליו שבסכנה אנו אומרים שלא אכל כלל איסור, ואילו שוגג אכל איסור.
* ברכה על אוכל גזול – **בב"י** כתב שאין לברך על אוכל גזול, אך לדעת **המג"א** אם במקרה שגזל ועשה שינוי (גזל חיטים טחנן ואפם) כיון שמדאורייתא הם שלו יברך (שהרי ספק ברכת המזון לחומרא). אך בברכות דרבנן לא יברך לכ"ע.

למעשה כל זה מתייחס לגזל שנעשה בו שינוי, ולכן גזל של אוכל מוכן או מעובד אין לברך עליו לכל הדעות! ולכן מי שגזל ממתק מחנות או מחברו או שהביאו לו אוכל גזול וכד' אסור לו לברך!

## צירוף לזימון של מי שהגיע בסוף הארוחה ושל מי שלא אכל לחם

### בבלי ברכות מז ע"א

רב ושמואל הוו יתבי בסעודתא, אתא רב שימי בר חייא הוה קמסרהב ואכיל. אמר ליה רב: מה דעתך - לאיצטרופי בהדן? אנן אכילנא לן! - אמר ליה שמואל: אלו מייתו לי ארדיליא, וגוזליא לאבא - מי לא אכלינן?

### בבלי ברכות מח ע"א

אמר רבי יהודה בריה דרב שמואל בר שילת משמיה דרב: תשעה אכלו דגן ואחד אכל ירק - מצטרפין. אמר רבי זירא, בעאי מיניה מרב יהודה: שמנה מהו? שבעה מהו? - אמר ליה: לא שנא. ששה ודאי לא מיבעיא לי. אמר ליה רבי ירמיה: שפיר עבדת דלא איבעיא לך, התם טעמא מאי - משום דאיכא רובא, הכא נמי - איכא רובא. ואיהו סבר: רובא דמינכר בעינן.

### סיכום הדין בצירוף לשלושה

* **רמב"ם** אין מצטרפים אלא שלושה שאכלו כזית, וטעמו שכל דין זה שייך כשיש כבר חיוב זימון ורק הדיון הוא על הזכרת ה'.
* **רי"ף (לפי הבנת הכלבו) והרשב"א** מצטרף כל מי שאכל דגן.
* **תוספות והרא"ש** גם בשלושה הדין זהה לעשרה וכשיש רוב שאכל כזית יכולים לזמן.

### שולחן ערוך אורח חיים קצז, ג

המצטרף צריך לברך ברכה אחרונה על מה שאכל ואינו נפטר בבהמ"ז של אלו; בד"א דסגי בכל מאכל, להצטרף לעשרה; אבל לג', אינו מצטרף עד שיאכל כזית פת. וי"א דבכזית דגן מהני אפי' אינו פת; וי"א דבירק ובכל מאכל, מהני; הלכך שנים שאכלו ובא שלישי, אם יכולים להזקיקו שיאכל כזית פת, מוטב; ואם אינו רוצה, לא יתנו לו לשתות ולא מאכל אחר; ואם אירע שנתנו לו לשתות או מאכל אחר, יזמנו עמו אע"פ שאינו רוצה לאכול פת.

### משנה ברורה סימן קצז ס"ק כב

(כב) לשתות - ועכשיו נוהגים שאם לא רצה לאכול פת נותנים לו לכתחלה לשתות או לאכול איזה דבר וכדעה האחרונה [אחרונים]:

### ערוך השולחן אורח חיים קצז, ד

ויש מי שכתב דמצוה ליטול ידיו ולברך המוציא ולאכול מעט [שם בשם ב"ח] ודברים תמוהים הם וקרוב לאכילה גסה [א"ר] ולא שמענו מעולם מי שיעלה על דעתו לעשות כן:

### סיכום דין אחד נכנס אצל שלשה שאכלו (סימן קצח)

* יאמר: ברוך ומבורך שמו תמיד לעולם ועד.
* כאשר אכל משהו או אפילו שתה מים יכול לומר ברוך שאכלנו משלו (למרות שלא מצטרף כשאין שלושה).
* כאשר נכנס בזמן שעונים ברוך שאכלנו משלו, יענה "אמן" כיוון שאנו תופסים את הזימון כברכה, וממילא נחשב למי שנכנס לאחר שאמרו לרבים לברך ויענה כמו כל שומע ברכה. והרמ"א אף הוסיף שישנה חובה לענות אמן לכל ברכה.